cyanic-selkie/wikianc huggingface dataset:
החזית המערבית במלחמת העולם השנייה
מהפלישה לנורמנדי ועד שחרור פריז
הצבא הגרמני ספג מפלה קשה במערכה בנורמנדיה. 25 מתוך 38 הדיוויזיות שלו שלחמו בנורמנדיה הושמדו. קיימת מחלוקת לגבי מספר האבדות של הוורמאכט במהלך המערכה. לפי המקורות הגרמניים הצבא הגרמני ספג כ־210 אלף אבדות בנורמנדיה עד סוף אוגוסט 1944, בעוד שמספר חוקרים מערביים טוענים, שהאבדות הגרמניות היו כבדות הרבה יותר והסתכמו בכ־240 אלף הרוגים ופצועים ו־200 אלף שבויים. התעקשותו של היטלר לא לאשר לפיקוד הגרמני לערוך נסיגה אסטרטגית מנורמנדיה לקו נהר הסין, לאחר הבקעת החזית הגרמנית, גבתה מחיר כבד מכוחות הוורמאכט במערב, ואפשרה לבעלות הברית להשלים את שחרור צרפת תוך זמן קצר.
Medúlla
סינגלים
הסינגל השלישי מהאלבום היה Triumph of a Heart, שיצא ב-28 בפברואר 2005. השיר הוא בסגנון היפ-הופ ומשתתף בו ביטבוקסר יפני, דוקאקה. המילים מציגות את הגוף האנושי כמטפורה למערכת יחסים - חלקיו הרבים עובדים בהרמוניה מפני שהם "אוהבים" אחד את השני. הקליפ לשיר בוים על ידי ספייק ג'ונס. בקליפ, ביורק מואסת בבעלה, אותו משחק חתול בית, ויוצאת בסערה מהבית למען יציאה לילית בעיר. היא הולכת לפאב בו מוזיקת הרקע נעצרת והמקומיים מצטרפים אליה לביצוע מיוחד של השיר שהוקלטה במיוחד בשביל הקליפ. לבסוף היא חוזרת הביתה ומציתה בחזרה את אהבתה לבעלה החתול. השיר זכה לגרסה חיה לראשונה בהופעה של ביורק בלונדון ב-20 באפריל 2008. הסינגל הגיע בשיאו למקום ה-31 בטבלאות הסינגלים בבריטניה, למקום ה-70 בארצות הברית ולמקום ה-63 בצרפת.
אן הייד
קורות חיים
אן נולדה ב-12 במרץ 1637 (על פי הלוח היוליאני) או ב-22 במרץ (על פי הלוח הגרגוריאני) בווינדזור שבברקשייר לפרנסס הייד, דוכסית קלארנדון ולסר אדוארד הייד, רוזן קלארנדון.
גיא צלמוות (צילום)
פנטון צילם, כאמור, שני תשלילים שונים של הנוף. תשלילים אלו שונים זה מזה במיקום כדורי התותחים. בעוד באחד מהם מופיעים כדורי התותחים רק בצד הדרך, בשני מופיעים כדורים גם על הדרך עצמה. ייתכן כי הדבר מצביע על פער זמנים ובו הופצצה גם דרך העפר, אולם סוזן סונטג טענה בספרה "להתבונן בסבלם של אחרים" (2003) כי פנטון ביים ושינה את הנוף עבור התצלום.
ישראל ברקוביץ'
קורות חיים
קשריו עם התיאטרון היהודי הממלכתי החלו ב-1955, בתחילה כ literarischer Sekretär (מזכיר ספרותי) במקום אורי בן-הדור. הוא המשיך להיות ער להתפתחויות בתיאטרון הכללי ולא רק זה שביידיש. הוא דחף והמריץ שהתיאטרון יהיה עכשווי ולא יהיה רק מוזיאון של מחזות ישנים. אלווירה גרצינגר (Elvira Groezinger) משווה את מטרותיו לאלה של ארבעטער טעאטער פארבאנד בניו יורק, מטרות הקשורות לאלו של המשטר הקומוניסטי.
ארטריה
אֶרֶטְרִיָה (ביוונית: Ερέτρια, בלטינית: Eretria) הייתה פוליס יוונית חשובה בחוף המערבי של האי אֶוּבּוֹיָה (אֶבְיָה או אֶבוֹיָה של ימינו), דרומית לכלקיס. היא שגשגה במאות השישית והחמישית לפנה"ס אך ירדה מגדולתה עוד בעת העתיקה, ובמאה ה-1 לפנה"ס ננטשה. עיר מודרנית, הנושאת אותו שם, נמצאת סמוך לשרידי העיר הקדומה.
Another Suitcase in Another Hall
Another Suitcase in Another Hall (בעברית: עוד מזוודה באולם אחר) הוא סינגל בביצועה של הזמרת הסקוטית ברברה דיקסון, שהוקלט עבור Evita – אלבום הקונספט משנת 1976 – שמכיל שירים מהמחזמר באותו השם. עלילת המחזמר מבוססת על חייה של המנהיגה הארגנטינאית אווה פרון. השיר נכתב על ידי טים רייס ואנדרו לויד ובר, ומוצג בסצנה שבה אווה זורקת לרחוב את פילגשו של בעלה חואן פרון. את השיר שרה הפילגש, כשהיא תוהה על העתיד שלה ומגיעה למסקנה שהיא תהיה בסדר. דיקסון גויסה על ידי כותבי השירים להקליט את השיר, לאחר ששמעו את עבודותיה הקודמות.
גרסאות אחרות
הזמרת האנגלייה איליין פייג' הקליטה את השיר עבור אלבומה משנת 1983 שנקרא Stages. שרה ברייטמן, שהייתה נשואה לוובר בשנים 1984–1990, כללה את השיר באלבומה The Andrew Lloyd Webber Collection. גרסתה של מארטי ווב לשיר נכללה באלבום משנת 1995 בשם Music & Songs From Evita. המוזיקאי האנגלי האנק מרווין כלל גרסה אינסטרומנטלית של השיר באלבום המחווה שלו משנת 1997 שנקרא Hank Marvin and the Shadows Play the Music of Andrew Lloyd Webber and Tim Rice. קימברלי וולש, חברת ההרכב המוזיקלי Girls Aloud, הקליטה את השיר עבור אלבום הבכורה שלה משנת 2013 Centre Stage בשנת 2000, הזמרת היילי וסטנרה כללה את השיר באלבומה Walking in the Air. במופע ההוקרה הטלוויזיוני Andrew Lloyd Webber: 40 Musical Years השיר בוצע על ידי השחקנית סמנתה בארקס.
מארסיאס
מארסיאס ואפולו
סיפור זה דומה מאוד לתחרות מוזיקלית אחרת בין אפולו לפאן (שניגן בחליל פאן). השופט היה המלך מידאס וכשהוא הכריע לטובת פאן, העניש אותו אפולו והפך את אוזניו לאוזני חמור. סיפור זה לפעמים משולב במקורות עם סיפורו של מארסיאס - ובמיוחד נפוצה הגרסה שבה מידאס שופט בתחרות עם מארסיאס.
מאפיינים נוספים
מארסיאס גם נקשר לדיוניסוס (כאחד ממשרתיו) שבתורו מזוהה עם ליבר - אל החירות הרומאי ופטרון הפלבס ברומא (שכבת העם הפשוט). כך כנראה נקשר גם מארסיאס ברומא בזכויות ובחירות הפלבס ומאבקו באפולו כמאבק בין העם הפשוט לאצולה. בני בית האב הפלבאי המרקי טענו שמוצאם ממארסיאס. גאיוס מרקיוס רוטילוס (בן בית אב זה) היה לפלבאי הראשון שמונה לדיקטטור ולקנסור (משרות פוליטיות בכירות של הרפובליקה הרומית). בתחילת המאה ה-3 לפנה"ס הוא העמיד בפורום הרומאי פסל של מארסיאס באזור הקומיטיום שם נערכו עצרות עם ונאומים פוליטיים. הפסל נשאר לעמוד שם כ-300 שנה ונהיה כך קשור לזכות חופש הדיבור ולהפגנות הפלבס. לפסל הייתה דמות של סילנוס הנושא נאד יין על כתפו השמאלית ומרים את ידו הימנית. לעיתים קרובות הפסל שימש לתליית השמצות וגסויות. צאצא של גאיוס זה, לוקיוס מרקיוס קנסורינוס הטביע מטבעות עם דמות מארסיאס חובש את המצנפת הפריגית מסמלת החירות בימי מלחמת המעמדות של סולה בשנות ה-80 לפנה"ס (לוקיוס לבסוף הוצא להורג בידי סולה המנצח שהגביל את זכויות הפלבס). כמה קולוניות רומאיות העתיקו את המנהג הרומאי והעמידו גם כן פסל של מארסיאס בפורום שלהן כסמל לעצמאותן.
צ'ינאר
צ'ינאר הוא ליקר אפריטיף איטלקי מריר שמיוצר מ 13 עשבי תיבול וצמחים. הבולט שבין המרכיבים של הצ'ינאר הוא הארטישוק (מאנגלית: Cynara scolymus), שממנו נגזר שם המשקה. טעמו של המשקה הוא מר-מתוק ויש בו 16.5 אחוזי אלכוהול. צ'ינאר מיוצר החל משנת 1949.
פאבלו ארמרו
נבחרת קולומביה
ארמרו זומן ושיחק מספר משחקים בודדים עד שנת 2017.
משפחת ויזלי
המחילה
אחד החפצים החשובים ביותר במחילה הוא שעון האורלוגין המשפחתי. בשעון זה יש מחוגים עבור כל אחד מבני המשפחה, והוא לא מראה את השעה, אלא את מצבם ומיקומם של בני המשפחה השונים. לאחר שוולדמורט חזר לפעול בגלוי בתחילת הספר השישי, השעון הראה כי כל בני המשפחה מצויים בסכנת חיים.
ורוס (גלדיאטור)
ורוס, במקור ממואסיה, היה עבד שהפך לגלדיאטור מפורסם בתקופתם של אספסיאנוס ושל טיטוס, בחלקה השני של המאה הראשונה. הקרב שלו כנגד עמיתו, הגלדיאטור פריסקוס, היווה את שיאו של היום בו נפתחו מאה ימי משחקים לציון חנוכתו של האמפיתיאטרון הפלאבי, אשר כונה מאוחר יותר הקולוסיאום, בשנת 80. הקרב תואר בשירו מלא דברי השבח של מרטיאליס - זהו התיעוד המפורט היחיד ששרד עד היום של קרב גלדיאטורים.
אלכסנדר ויצ'רצ'ק
קריירה
בפברואר 2014 זכה במדליה המשמעותית הראשונה שלו בקריירה הבוגרת, במדליית ארד בגראנד פרי דיסלדורף, לאחר שניצח את סיראזהודין מאגומדוב הרוסי בקרב על המדליה. ב-6 בדצמבר הוא זכה במדליית ארד בגראנד סלאם טוקיו היוקרתי, כשניצח את גוקי מארויאמה היפני.
האריסברג
היסטוריה
בשל חשיבותה הרבה של העיר, הן בשל מיקומה האסטרטגי, הן בשל מיקומה על צמתים של מסילות ברזל והן בשל חשיבות מתקני הצבא שבה ניסה מפקד צבא מדינות הקונפדרציה של אמריקה, הגנרל רוברט אדוארד לי לכבוש את העיר פעמיים - בפעם הראשונה במסגרת מסע כיבוש מרילנד בשנת 1862, נמנע כיבוש העיר בזכות הפסדו של לי בקרב אניטאם שהביא לנסיגתו לוירג'יניה. הניסיון השני לכיבוש העיר אירע ביוני 1863 במסגרת מסע כיבוש גטיסברג. קרב שנערך בקאמפ היל הסמוכה לעיר (כ-3 ק"מ ממערב לה) הסתיים בניצחון צבא ארצות הברית. קרב זה היה הקרב הצפוני ביותר במלחמת האזרחים.
שירת הלווייתן
שירת הלווייתן גדול-הסנפיר
לווייתנים גדולי סנפיר עשויים להשמיע קולות שאינם חלק מהשיר, במיוחד במהלך טקסי החיזור. כמו כן משמיעים לווייתנים גדולי סנפיר מחלקה שלישית של קולות המכונים "קריאת האכלה". זהו צליל רם הנמשך בין 5 ל-10 שניות בתדירות כמעט קבועה. לווייתנים גדולי סנפיר צדים בדרך כלל בחבורה, שוחים מתחת ללהקות של דגים ומזנקים יחדיו במאונך דרך הדגים אל מחוץ למים. הצליל המכונה "קריאת האכלה" מושמע מיד לפני זינוק זה. המטרה המדויקת של קריאה זו אינה ידועה, אך המחקר הראה כי הדגים יודעים את משמעותה. כשהקלטה של צליל זה הושמעה ללהקות של מליחים, הם הגיבו בבריחה ממקור הקול על אף שלא נראה אף לווייתן בסביבה.
קונגו (ספר)
קונגו (באנגלית: Congo) הוא ספר מאת מייקל קרייטון אודות מרדף אחר יהלומים כחולים, החבויים בעיר האבודה זינג' שבליבה של אפריקה. הספר יצא לאור בשנת 1980, והפך לסרט ב-1995.
Our Day Will Come
וידאו קליפ
בנוסף לכך, בקליפ ניתן לראות הופעות מן עברה של ויינהאוס, ובעיקר אותה כשהיא שמחה.
תמימות המוסלמים
תמימות המוסלמים (באנגלית: Innocence of Muslims) הוא סרט קצר שהופק בשנת 2012, המותח ביקורת חריפה על עיקרי דת האסלאם ומייסדה מוחמד.
התנחלות
נכון ליוני 2023 מתגוררים בהתנחלויות 484,530 ישראלים. המהווים כ-5% מאוכלוסיית ישראל. רובם של המתנחלים ביהודה ושומרון מתגוררים במרחב התפר שבין הקו הירוק וגדר ההפרדה.
משמעות המונחים "התנחלות" ו"מתנחלים"
בתולדות הציונות שימש המושג "התנחלות" לתיאור ההתיישבות היהודית, ובמיוחד ההתיישבות החלוצית, בארץ ישראל. למשל, ראשוני המתיישבים ברמת השרון ראו בעצמם "מתנחלים" ובעיר נקרא רחוב "המתנחלים" על שמם. אפשר למצוא את המושג "התנחלות" גם בדברי חיים ארלוזורוב:. המונח "התיישבות" (וכן "מושבות", שנקראו בתחילה גם "קולוניות") שימש גם הוא לתיאור ההתיישבות היהודית, אולם, בד בבד, שימש גם כתרגומו של המונח "קולוניזציה" ("קולוניות") שרווח בלשונות אירופה בתקופת הקולוניאליזם.
בשל התגברות הביקורת על מפעל ההתנחלות ביהודה, שומרון ועזה במהלך השנים, ובשל היחס השלילי של חלקים בציבור למתנחלים ולהתנחלויות, יש המבקשים להימנע מייחוד התואר "מתנחלים" לתושבים בשטחים אלה, בטענה שאין הבדל מהותי בינם לבין היהודים שחיים בשאר חלקי ארץ ישראל, ושייחוד התואר "מתנחלים" להם נובע ממגמה לתייגם ולהדירם אל מחוץ למחנה. עם זאת, המושגים "התנחלויות" ו"מתנחלים" ממשיכים לשמש חלק גדול בציבור הישראלי לתיאור היישובים והתושבים הישראליים ביהודה ושומרון. ביטויים אלה משמשים הן את מתנגדי ההתנחלויות, הן את הנייטרלים ביחס אליהן, ולעיתים אף את המתנחלים עצמם. עם זאת, בימין מקובל יותר לכנות את המתנחלים מתיישבים ואת ההתנחלות התיישבות, כדי לבטא את אידיאל ההתיישבות הציוני ואת התפיסה שאין הבדל בין התנחלות לכל יישוב אחר בארץ.
היסטוריה
ההתנחלויות הראשונות היו היאחזיות הנח"ל רפיח ותרשיש, שהוקמו מייד לאחר מלחמת סיני ב-1956 ופונו עם נסיגת צה"ל מסיני ועזה.
רוב ההתנחלויות הוקמו במהלך שלוש ממשלות הליכוד הראשונות. בין 1977 ל-1986 גדל מספר ההתנחלויות בתוך הגושים מ-6 ל-17, ומספר ההתנחלויות מחוץ לגושים גדל מ-32 ל-110. גם מספר המתנחלים עלה בשיעור הגדול ביותר בתקופה הזו, מכ-1,900 מתנחלים בשנת 1977 לכ-50,000 מתנחלים בשנת 1986, גידול של פי 25. מאז, מספר ההתנחלויות נשאר דומה, ועמד בשנת 2015 על 19 התנחלויות בתוך הגושים ו-106 מחוץ לגושים.
ביטחון ישראל ומניעים מדיניים
חלק מתומכי ההתנחלויות טוענים כי ההתנחלויות חשובות לביטחונה של מדינת ישראל, או לביטחונם של אזורים ותשתיות רגישים בה. לתפיסתם, ההתנחלויות מספקות לישראל עומק אסטרטגי וגבולות בני הגנה. טענה מרכזית המושמעת בהקשר זה היא שללא שטחי יהודה ושומרון רוחבה המינימלי של מדינת ישראל הוא כ-15 קילומטרים, וניתן לפצלה לשניים במתקפת בזק מהירה. עוד נטען שהרי יהודה וגבעות השומרון חולשים על מישור החוף, גוש דן וירושלים, וללא התנחלויות, טרוריסטים פלסטינים ומדינות ערב העוינות את ישראל, ינצלו את הרי יהודה וגבעות השומרון כבסיסים להתקפות רקטות וטילים על ריכוזי האוכלוסייה והתשתיות של ישראל. טיעונים דומים מושמעים לגבי ההתיישבות בבקעת הירדן, המהווה טריז בין הרי יהודה והשומרון לירדן, עיראק וסוריה, ומונעת יצירת חזית ערבית מאיימת מהמזרח, הנושקת לעורפה של ישראל.
עמדת הקהילה הבינלאומית
העצרת הכללית של האומות המאוחדות הצהירה פעמים רבות כי ההתנחלויות מנוגדות למשפט הבינלאומי. באוקטובר 1977 קיבלה העצרת החלטה נגד פעולות ישראליות לשינוי המצב המשפטי בשטחים הכבושים, וכינתה צעדים אלו בלתי חוקיים. ביולי 1980 קבלה העצרת הכללית החלטה הקוראת לנסיגה ישראלית ללא תנאי מכל השטחים שנכבשו במלחמת ששת הימים כולל ירושלים, ולמימוש מלא של זכות השיבה תוך התנגדות לכל פתרון של בעיית הפליטים הפלסטינים מחוץ לגבולות ישראל. בדצמבר 1995 הצהירה העצרת הכללית שההתנחלויות ביהודה ושומרון ובירושלים הן בלתי חוקיות.
התיישבות חרדית
ברחבי יהודה ושומרון יש מספר יישובים עירוניים בעלי אוכלוסייה חרדית. שתי ההתנחלויות הגדולות ביותר הן ערים חרדיות: ביתר עילית ומודיעין עלית. בנוסף, גם בגבעת זאב, תל ציון (כוכב יעקב), עמנואל, מעלה עמוס ומיצד יש אוכלוסייה חרדית משמעותית. האידאולוגיה של התנחלויות אלה מבוססת על הרצון לחיות ביישוב שיהיו בו חרדים בלבד, והקמתן נבעה מהצורך בפתרון דיור ולא ממניעים אידאולוגיים לאומיים. בחלק מיישובים אלה פועלת ועדת אכלוס, שתפקידה לדאוג לצביונה החרדי של אוכלוסיית העיר.
תעשייה וחקלאות
בנוסף לאזורי מגורים, קיימים בהתנחלויות גם אזורי תעשייה, כגון אזור התעשייה ברקן, שער בנימין ומישור אדומים. בכל אזורי התעשייה מועסקים עובדים פלסטינים, וקל יותר לפלסטינים להיכנס אל אזורי התעשייה מאשר להיכנס להתנחלויות, אך העסקים באזורי התעשייה הם כולם בבעלות ישראלית. בנוסף, פלסטינים רבים מועסקים בהתנחלויות השונות בענפי תעשייה שונים, אך בחלק מההתנחלויות, כגון יצהר, מקפידים על "עבודה עברית" ונמנעים מהעסקת פלסטינים.
ענף החקלאות התפתח בהתנחלויות כדרך להרחבת האחיזה היהודית, והתפתחה גם רעיית צאן וחקלאות אורגנית.
ספ בלאטר
ביקורות
במהלך מונדיאל 2006 העביר בלאטר ביקורת על השופט הרוסי ולנטין איבאנוב, ששפט במשחק בין הולנד ופורטוגל, שכונה לאחר מכן קרב נירנברג. איבאנוב שלף במשחק כמות שיא של 16 פעמים את הכרטיס הצהוב, כולל 4 כרטיסים אדומים. לאחר מכן בלאטר התחרט על דבריו והבטיח להתנצל באופן פומבי.
בעונת 2013/2014 ערך בלאטר השוואה בין ליונל מסי לבין כריסטיאנו רונלדו ואמר "מסי הוא ילד טוב, אחד שכל אב ואם ירצו שיגדל בביתם. רונאלדו הוא כמו מצביא על המגרש. לאחד יש חשבונות הוצאות גדול יותר במספרה".. אמירה זאת גרמה לזעם רב בקרב ריאל מדריד ומועדון אוהדי ריאל מדריד. לאחר האמירה זאת הוקדש משחק של ריאל מדריד לתמיכה בכריסטיאנו רונאלדו
כללים פיסקליים
כללי הוצאה תקציבית
חסרונות אפשריים:
יעד הגירעון
כלל הגירעון התקציבי קובע יעד מרבי לשיעור הגירעון התקציבי מן התמ"ג. החוק המקורי קבע תוואי יורד של יעדי הגירעון בכל שנה עד שנת 1995, ומשנה זו ואילך יעד של איזון תקציבי. בפועל, יעד זה לא הושג מאז חקיקת החוק.
כושית
רקע
בשל נועזותו הרבה, "כושית" נערך החוצה מספר השירים של מלארמה שפורסם לאחר מותו של המשורר בשנת 1899 ולא נכלל בו.
שלזינגר
שְלֶזִינְגֶר (Schlesinger) הוא שם משפחה בשפה הגרמנית שפירושו "יוצא שלזיה".
טבח כפר קאסם
טבח כַּפְר קָאסִם היה מעשה טבח בתושבי היישוב הערבי-ישראלי כפר קאסם שבוצע על ידי יחידה של משמר הגבול ב-29 באוקטובר 1956, היום הראשון למבצע קדש, ובמהלכו נורו למוות 43 מתושבי הכפר: גברים, נשים וילדים; עוד ארבעה מתושבי הכפר נהרגו בנפרד באותו ערב.
פרסום הטבח ותגובת הממשלה
בליל הטבח הגיעו סא"ל דב נשרי ורס"ן שמעון פורסט מפיקוד המרכז, לעריכת תחקיר על האירוע. בהמשך הלילה התקיים דיון בהשתתפות נשרי ומלינקי ואחרים אצל מפקד פיקוד המרכז, צבי צור, ובבוקר הגישו נשרי ופורסט את דו"ח התחקיר שקיימו. הדו"ח מתח ביקורת חריפה על התנהלותו של רס"ן מלינקי, ואת מעשיו של אחד החיילים הגדיר כ"רצח לשמו".
תגובתה הראשונית של ממשלת ישראל שבראשות דוד בן-גוריון לטבח הייתה ניסיון להסתירו באמצעות מניעת הכניסה לכפר ובאמצעות הצנזורה הצבאית. ב-1 בנובמבר 1956 מינה בן-גוריון ועדת חקירה בראשות הנשיא התורן של בית המשפט המחוזי בחיפה, בנימין זֹהר, ראש עיריית חיפה אבא חושי והפרקליט הצבאי הראשי לשעבר אהרן חטר-ישי. כשבוע לאחר הטבח, ב-6 בנובמבר הגישה הוועדה את הדו"ח שלה לבן-גוריון, ובו קבעה כי יש להעמיד לדין את מפקד הגדוד וכמה מפקודיו, וכן קבעה פיצוי כספי למשפחות הקורבנות. בעקבות זאת נמסרה הודעה רשמית לעיתונות על האירוע.
המשפט, נאשמיו ועונשיהם
בשנת 2017 הגיש רז בקשה לעיין בפרוטוקול המשפט ובמסמכים שהוגשו במהלכו. המדינה התנגדה לבקשה בנימוק שקיים חשש שחשיפת הפרוטוקולים תפגע בביטחון המדינה, ביחסי החוץ שלה או בפרטיות ובביטחון של אנשים מסוימים. בשנת 2022 לאחר הסרת התנגדות המדינה, התיר בית הדין הצבאי לערעורים, בראשות האלוף דורון פיילס, את פרסום הפרוטוקולים, אך אסר את פרסום מסמכי "מבצע חפרפרת" (ראו להלן) ותמונות מהטבח.
Windows Phone
Windows 10 Mobile
מיקרוסופט הודיעה שמכשירים שמריצים את Windows Phone 8.0 יוכלו לשדרג ל־Windows Phone 8.1, והעדכון הופץ מסוף חודש מאי 2014.
ססאר ארסו
קריירה
בעונת הושאל ארסו לרקראטיבו ולבה, העולה החדשה לליגה הספרדית, ובעונה שלאחר מכן הושאל לריאל מורסיה. לקראת עונת שוחרר מוויאריאל וחתם ברקראטיבו ולבה, במדיה שיחק עונה נוספת. לאחר עונה אחת ברקראטיבו עזב ארסו את הקבוצה וחתם לארבע עונות בריאל ואיאדוליד. לאחר שלוש שנים במועדון עבר ארסו לגנט מליגת העל הבלגית. אחרי שלוש עונות בבלגיה, חזר ארסו לספרד בינואר 2014, וחתם בריאל סרגוסה מהליגה הספרדית השנייה.
ב-26 ביוני 2015 חתם ארסו בקבוצת א.א.ק. אתונה מליגת העל היוונית. לאחר עונה אחת, עבר לקאיראט אלמטי מליגת העל הקזחית בחוזה לשנתיים.
ברית הקשת
הרקע לברית
לאחר שהרבו בני האדם לחטוא בחטא הגזל, ובעיקר גזל נשים, הביא ה' מבול של גשמים והתפרצות מי תהום שהציפו את העולם במים וכילו את כל האנושות ובעלי החיים מלבד את נח ומשפחתו, שלא חטאו, וזוג פריטים מכל בעלי החיים שעל פני כדור הארץ, כדי לשמר את המין האנושי ובעלי החיים. כעבור כשנה, בתום המבול, יצאו נח ומשפחתו עם בעלי החיים מהתיבה, ונח הקריב לפני ה' מכל החיות והעופות הטהורים קרבן לה'. בעקבות הקרבת הקרבנות, אמר ה' שלא יביא עוד מבול לעולם. אז כרת ה' עם נח, בניו ובעלי החיים את ברית הקשת.
התחייבות הנבראים כלפי הבורא
פרשני המקרא ומדרשי חז"ל בארו שאזהרת הפסוק שֹׁפֵךְ דַּם הָאָדָם בָּאָדָם דָּמוֹ יִשָּׁפֵךְ, פונה אל בתי הדין, שעליהם להמית את הרוצח.
חיסון עמדות
ביקורת על התאוריה ומחקרי המשך
יש צורך להמשיך לבדוק עד כמה חזקה צריכה להיות העמדה של האדם מלכתחילה. את אלו שמתחילים עם עמדה חלשה לא יהיה ניתן לחסן לעמדה זו, צריך להמשיך ולחקור כדי לדעת עד כמה חזקה צריכה להיות העמדה ההתחלתית.
בניין ניו יורק העולמי
היסטוריה
בנייתו של בניין ניו יורק העולמי החלה ב-10 באוקטובר 1889 ברחוב פארק רו 53–63, בצומת הרחובות פארק רו ופרנקפורט. בנייתו של הבניין הושלמה ב-10 בדצמבר 1890. הבניין התנשא לגובה של 106.4 מטרים והיה בעל 20 קומות. הוא מוכר גם בשם בניין פוליצר, על שם בעליו, ג'וזף פוליצר (1847–1911). משרדו של פוליצר היה בקומה השנייה של הכיפה בראש הבניין.
בניין ניו יורק העולמי היה הבניין הגבוה ביותר בניו יורק בין השנים 1890–1895. בנוסף, היה הבניין הראשון בניו יורק שעבר בגובהו את כנסיית טריניטי והוא התנוסס על כריכת "האלמנך העולמי" בין השנים 1890–1934.
אל-מוהתדי באללה, נסיך ברוניי
ביוגרפיה
אל-מוהתדי באללה הוא שר במשרד ראש הממשלה, והוא גם גנרל בצבא ברוניי. יש לו אוסף מכוניות גדול והוא חובב ומשחק מקצועני פול וסנוקר.
אל-מוהתדי באללה הוא מוסלמי סוני.
יוסי בן-חנן
לאחר שחרורו
בתום שירותו הצבאי ערך את "מסע של אלופים" מאירופה ועד סין והודו-סין, ביחד עם האלוף במילואים מאיר דגן. כתבות פרי עטו המתעדות את המסע התפרסמו במעריב. לקראת בחירות 1996 הביע בן-חנן תמיכה במפלגת מולדת ובמטרותיה המדיניות, ואולם לא ראה עצמו כמועמד לכנסת אלא סייע לה מבחוץ.
שוטי הנבואה
פעילות
בשנת 1998 שינה עמית כרמלי את מעמדו בלהקה ממפיק מוזיקלי חיצוני לחבר להקה. אחריו הצטרפו להרכב אסי גבעתי, אברהם טל ועידן כרמלי. הלהקה הקימה את האולפן שלה בשכונת ניות בירושלים סמוך לעמק המצלבה ושם הוקלט אלבומה הראשון.
דני נוה
ביוגרפיה
מונה על ידי בנימין נתניהו לתפקיד מזכיר הממשלה בעת כהונת ממשלת ישראל העשרים ושבע, ושימש בתפקיד זה בין השנים 1996–1999.בעת היותו מזכיר הממשלה כיהן כיו"ר הפורום למאבק באנטישמיות, כיו"ר צוות ההיגוי הישראלי עם הפלסטינים והיה שותף מרכזי להסכמי וואי וחברון. היה יו"ר הצוות לשחרור ג'ונתן פולארד.
ליטל רוק
היסטוריה
בשנת 1957 נרשמו תשעה שחורים (שכונו לימים התשעה מליטל רוק) לבית הספר התיכון המרכזי של ליטל רוק (Little Rock's Central High School). הרשמה זו עוררה מחאה ציבורית, ומושל המדינה אורוול פובוס הורה למשמר הלאומי למנוע את כניסתם לבית הספר. נשיא ארצות הברית דווייט אייזנהאואר נאלץ לשלוח למדינה כוחות פדרליים שיאפשרו את כניסתם לבית הספר. שנה לאחר מכן, ב-1958, הורה מושל המדינה לסגור את כל בתי הספר בעיר על מנת למנוע את לימודי השחורים בבתי ספר של לבנים. בתי הספר נותרו סגורים למשך שנה. בשנת 1997 הפך בית הספר לאתר לאומי של ארצות הברית בניהול מחלקת הפארקים הלאומיים של ארצות הברית על מנת להנציח אירועים היסטוריים אלה במאבק השחורים לשוויון בארצות הברית.
בשנת 1992 נבחר מושל המדינה ביל קלינטון לתפקיד נשיא ארצות הברית. קלינטון נשא את נאום הבחירות שלו ממדרגות בית המדינה הישן של ליטל רוק.
שלטון מקומי
בראשות העיר עומד מנהלן המנהל את העיר, תחתיו עובדים 2,500 עובדי עירייה ב-14 מחלקות עירוניות שונות.
בתי ספר
בליטל רוק פועלים כ-60 בתי ספר, שבהם לומדים 26,524 תלמידים (2006): 5 בתי ספר תיכוניים, 8 חטיבות ביניים, 31 בתי ספר יסודיים, בית ספר טרום-יסודי (כיתות גן בלבד), וכן בתי ספר פרטיים, בתי ספר למחוננים, בתי ספר טכניים ובתי ספר להשלמת השכלה למבוגרים.
תחבורה
דרך העיר עוברות מספר דרכים ראשיות בין-מדינתיות, בהן: Interstate-40 (I-40), Interstate-70 (US 70), דרך 67 (US 67), דרך 167 (US 167),  Interstate-430 (I -430), Interstate-440 (I -440), Interstate-530 (I-530)  ו-Interstate-630 (I -630).
מערכת התחבורה הציבורית בתוך העיר מופעלת על ידי רשות מרכז ארקנסו לתחבורה (the Central Arkansas Transit Authority) המכונה CATA. מערכת זו כוללת 18 קווי אוטובוס (מהם שני קווים מהירים). מאז שנת 2004 פועל בעיר קו חשמלית.
קניון שבעת הכוכבים
מבנה הקניון
את תכנונו האדריכלי של הקניון ביצע האדריכל משה צור, אשר תכנן עוד מספר קניונים בישראל ובעולם.
דאונינג 11
רקע
מספר 11 הוא חלק מאחוזה מהתקופה הג'ורג'יאנית. הבניין משקיף על פארק סנט ג'יימס ועל רחבת משמר הסוסים ומורכב, משמאל לימין, מהמספרים 12, 11 ו-10.
מאז כהונת טוני בלייר
כשטוני בלייר הפך לראש ממשלה ב-1997 הוא בחר להתגורר במספר 11, ולא במספר 10, מכיוון שהוא כלל אזור מגורים גדול יותר; בלייר התגורר באותה תקופה עם אשתו ומספר ילדיהם הקטנים, בעוד גורדון בראון, שר האוצר שלו, היה באותו שלב עדיין רווק. ב-2007, כשבראון הפך לראש ממשלה, הוא בחר תחילה לגור במספר 11, אך עד מהרה חזר למספר 10; בראון כבר היה נשוי אבל היו לו פחות ילדים מאשר לבני הזוג בלייר.
לאחר הבחירות הכלליות ב-2010, ראש הממשלה הנכנס, דייוויד קמרון, עבר להתגורר במספר 11, במקום בדאונינג 10, מכיוון שג'ורג' אוסבורן בחר להישאר בביתו הפרטי שבנוטינג היל. בתחילת אוגוסט 2011, אוסבורן עבר למספר 10.
היברניה
היברניה (באירית: Hibernia) הוא שמה הלטיני הקלאסי של אירלנד. השם היברניה נלקח מסיכומי ורישומי מפות גאוגרפיים יוונים. במהלך חקירתו בצפון מערב אירופה (בערך 320 לפנה"ס) כינה פיתאס ממסאליה את האי Iérnē (ביוונית: Ἰέρνη). בספרו "גאוגרפיה" (לערך -150 לספירה) כינה קלאודיוס תלמיוס ("תלמי") את האי Iouerníā (ביוונית: "lουερνία"). ההיסטוריון הרומאי טקיטוס, בספרו אגריקולה (בערך 98 לספירה), משתמש בשם היברניה.
שימוש פוסט-לטיני
היברניה היא מילה שמשמשת לעיתים רחוקות בהווה ביחס לאירלנד, למעט בשמות ותיקים. הוא משמש מדי פעם לשמות ארגונים ודברים שונים אחרים; למשל: הבנק הלאומי של היברניה, קבוצת הביטוח של היברניה, סדר העתיק של היברניאנים, המגזין "היברניה", מכללת היברניה, התזמורת ההיברניאנית, מועדון הכדורגל ההיברני, ה- HMS היברניה, ונגזרות מודרניות, מלטינית כמו רפובליקה היברניקה (הרפובליקה האירית). בקנדה, השם היברניה הוענק לשדה הנפט היברניה מחוץ לניופאונדלנד, ולפלטפורמת נפט ימית גדולה, היברניה.
גרין לנטרן: שחר הברקת
כרך שני: העקבות
בחלומותיו, ג'ורדן רואה את עצמו עף בחלל ושומע את דברי התוכחה של אביו. בזעמו, הוא מתרסק לתוך סוללת כוח של הפקחים הירוקים. כשהוא מתעורר, הוא מוצא את עצמו במדבר ליד השלט שדרכו התרסק. הוא תופס טרמפים לבית החולים כדי לבקר את חברו, שנותר משותק. אנדי מזהיר אותו שהמשטרה יודעת שג'ורדן היה שיכור כשקרתה התאונה, וכאשר ג'ורדן שומע אנשים מתקרבים לחדרו, הוא עף משם.
כרך שלישי: הטבעת
ג'ורדן עושה את דרכו חזרה לבית החולים, מבולבל וממורמר, אך נעצר בידי מחסום משטרתי. מתברר לו שבית החולים הושמד בידי החייזר הצהוב, כנראה ללא כל שורדים. ג'ורדן נחרד לדעת שהדבר נעשה באשמתו, וכי "פריס תעופה" נמצא אף הוא בסכנה. לרוע המזל, גם מקום זה נחרב עד היסוד, וג'ורדן מחליט שכדי להביס את החייזר הצהוב עליו למצוא את סוללת הכוח של הטבעת. הוא מגיע חזרה למקום ההתרסקות של החללית, מוצא את סוללת הכוח ומחזיק את הטבעת לפניה. הוא נמשך לתוך הסוללה בידי כוח מסתורי והופך חזרה לגרין לנטרן.
סית'ר
על הלהקה
בשנת 2007 הוציאה הלהקה את האלבום Finding Beauty in Negative Spaces""("מציאת יופי בחללים שליליים") מהאלבום יצא הלהיט "Fake It" (זייף את זה) שהגיע למקום הראשון גם המצעד המיינסטרים האמריקאי וגם במצעד המודרן האמריקאי. מהאלבום גם יצאו הסינגלים Rise Above This (לעלות מעל זה) Breakdown (התמוטטות). בעקבות האלבום יצאה הלהקה לסיבוב הופעות גדול ברחבי אמריקה. במהלך הסיבוב טרוי מקלאו היה הגיטריסט של הלהקה ואחרי הסיבוב ההופעות הוא הפך לחבר רשמי.
פיטר וודוורד
ביוגרפיה
כחבר באקדמיה הבריטית ללחימה על הבמה, וודוורד מוכר בענף הקולנוע כמי שמארגן קרבות ומפקח בשלב הפוסט-פרודקשן. הוא כותב דיאלוגים נוספים לסרטים כמו "Columbus – 1492", "עשרים אלף מיל מתחת למים", "The Scarlet Tunic", "עלובי החיים" ו-"Obsessions" מ-1998.
מרכז רפואי העמק
בית החולים ובית היולדות במעין חרוד
בדצמבר 1925 יצא יצחק קנב בקריאה להקמת בניין חדש לבית החולים בעמק. באותו חודש החליטה מועצת קופת חולים בחיפה שיש צורך דחוף בבניית בנין לבית חולים בעמק והטילה על מרכז קופת חולים בהתייעצות עם תושבי העמק לבחור מקום לבית החולים ולהשיג אמצעים לבנייה, שהייתה מעבר ליכולת הכלכלית של קופת חולים. בינואר 1926 פרסם ד"ר בן-ציון הירשוביץ מאמר בו הדגיש את הצפיפות בבית החולים בעמק ואת חוסר היכולת של בית חולים הדסה בחיפה לתת מענה לתושבי העמק.
הינו בריסקה
בנוסף, הדגם הורכב בישראל, בחיפה על ידי חברת קייזר-אילין תעשיות, בין השנים 1964–1968.
היסטוריה
בסוף שנת 1964 עלה דגם ה"בריסקה 900" בישראל 7,296 ל"י, בהמשך המחיר התייקר ל-7,498 ל"י, אך ניתן בתשלומים למשך שנתיים (1,950 ל"י במזומן ו- 5,548 ל"י בתשלומים לשנתיים, עד 230 ל"י לחודש). ה"בריסקה 900" שווקה על ידי סוכנות קפריש בע"מ.
שועייב (נביא באסלאם)
שועייב מזוהה לעיתים כיתרו המדיני, המוזכר במקרא, אך האירועים והסיפורים המיוחסים לו אינם חופפים בהכרח בשתי הדתות. לשועייב מקום מרכזי בדת הדרוזית, שם הוא נחשב לאב קדמון, לנביא ולמייסד רוחני.
ליגת העל הבלארוסית בכדורגל
ליגת העל הבלארוסית (החל מ-1992)
לאורך השנים מספר המשתתפות השתנה מספר פעמים: ב-2001 השתתפו 14 קבוצות בלבד, אך מספר זה הוגדל בעונת 2003. ב-2005 שתי קבוצות מלא השתתפו בליגה והמספר ירד ל-14 קבוצות, אך הורחב חזרה בעונת 2008. ב-2009 הליגה שוב כללה 14 קבוצות בלבד וב-2010 מספר הקבוצות ירד אף ל-12 ובעונת 2012 השתתפו 11 קבוצות בלבד, לאחר שפרטיזן מינסק לא נרשמה לעונה.
בשנת 2020 המשיכה הליגה לפעול גם בעת התפרצות נגיף הקורונה בבלארוס, בעוד ששאר הליגות באירופה הפסיקו את פעילותן לכל המאוחר בחודש מרץ. הדבר הביא לעלייה בפופולריות שלה בעקבות השבתת אירועי ספורט בעולם. בתום העונה זכתה באליפות קבוצת שחטיור סליהורסק.
יחסי מלזיה–פיג'י
יחסי מלזיה-פיג'י הם היחסים הדו-צדדיים שבין פדרציית מלזיה לבין הרפובליקה של איי פיג'י.
משל הכרם
תוכן המשל
ניתן לחלק את המשל לשלושה חלקים:
גזר הדין (פסוקים ה'-ו'):
במקום משפט וצדקה, חוטאים ישראל בעיוות הדין ובאטימות חברתית.
הרטוריקה של המשל
לא בכדי בוחר ישעיהו דווקא בדימוי החקלאי של כרם, היחס בין האל לעמו משול במקומות רבים ליחס הנוטע וכרמו: (תהלים פ),  (ירמיה ב, כא),  (הושע י, א). על יסוד ההשוואה הזו כתב הפייטן בתפילת יום הכיפורים:.
זאת ועוד, בני ישראל הם עובדי אדמה ברובם, ותוכחה בה משוקעים מונחים רבים מחיי היום יום שלהם ודאי תובן ותחדור ללבם בקלות. כדי להוסיף עניין למשל משתמש הנביא בלשון נופל על לשון:.
סארלואי
סארלואי (בגרמנית: Saarlouis, בצרפתית: Sarrelouis) היא בירת מחוז סארלואי שבמדינת חבל הסאר שבגרמניה. כפי שנגזר משם העיר, היא שוכנת על הנהר סאר והיא נבנתה כמבצר בשנת 1680 ונקראה על שמו של לואי הארבעה עשר, מלך צרפת.
המחלקה הגרמנית
המחלקה הגרמנית הוקמה בחודש מאי 1942, בתקופה שהבריטים והיישוב חלקו חשש כי קורפוס אפריקה של הגנרל ארווין רומל, אשר התקדם בצפון אפריקה לעבר מצרים, יחצה את תעלת סואץ ויכבוש את ארץ ישראל. המחלקה הוקמה בתיאום עם הפיקוד הצבאי הבריטי.
הגבהה
דרך ההגבהה
בזמן ההגבהה המתפללים נוהגים להצביע על מקום הקריאה בתורה ולומר את הפסוק "וְזאת הַתּורָה, אֲשֶׁר שָׂם משֶׁה לִפְנֵי בְּנֵי יִשְׂרָאֵל". יש שמצביעים עם האצבע, יש עם הזרת ויש המצביעים עם ציצית ובסיום ההגבהה מנשקים את האצבע. ערוך השולחן מציין "ומי שמסתכל היטב בהאותיות כראוי – יגיע לו אור גדול אם ראוי לכך".
לקריאה נוספת
חיים טלבי, למנהג הגבהת ספר תורה בעדות ישראל, בתוך כנישתא ג, עמ' קכט-קנד.
שירות חובה במשטרה
המסלולים בשח"מ
השירות הסדיר הנהוג במשטרה הוא בשני מסלולים: שירות מבצעי ושירות מנהלי.
השירות במערך המבצעי מביא לשורותיו חיילים שכשירים רפואית לעבודה מבצעית במשטרה (אגף השיטור אבטחה וקהילה): מדובר בשוטרי סיור לכל דבר שמטפלים בעבירות פליליות ופח"ע. ההכשרה לשירות באגף המבצעי של המשטרה כוללת קורס שוטרים בסיסי הנמשך בממוצע כשלושה חודשים במכללה הלאומית לשוטרים בבית שמש, שם מקבלים שוטרי השח"מ הכשרה עיונית ומעשית הכוללת לימוד על עבודת המשטרה, אימוני קרב מגע, אימוני כושר גופני ומטווחי ירי רבים. במהלך ההכשרה לרוב מתאמנים על אקדחי "FN" או "יריחו".
איבאנבה (מחוז משנה)
דמוגרפיה
בתקופת עריכת מפקד האוכלוסין של בלארוס (2009), מנתה אוכלוסיית מחוז המשנה איבאנבה 43,586 בני אדם. ההרכב האתני של האוכלוסייה במחוז היה: 95.5% בלארוסים, 2.2% אוקראינים, ו-1.8% רוסים. שפות הדיבור הנפוצות: בלארוסית (80.9%) ורוסית (17.0%).
ציור
התפתחות הציור
הציורים הקדומים ביותר הידועים הם הציורים שהאדם הקדמון צייר על קירות המערות. הציורים הללו מעידים שהציירים הקדומים לא ידעו לצייר נפח או עומק באותה התקופה. מהות הציורים הייתה סמלית, והערכה מודרנית היא שמטרתם הייתה כפיית/בקשת מציאות עתידית - ציור של צייד הורג תאו אמור היה להבטיח ציד מוצלח.
במצרים העתיקה האמנות נותרה סמלית. הדמויות אשר הופיעו בה סיפרו על אירועים מסוימים, ובמקרים רבים שולבו בכתב מבוסס איקונות (כתב חרטומים - הירוגליפים).
טמפרה
טמפרה היא תערובת של פיגמנט עם חלמון ביצה מהול במים. טכניקה זו הייתה ידועה עוד מימי העת העתיקה. באמנות ימי הביניים שימשה הטמפרה כטכניקה עיקרית ליצירת איקונין ודימויים אחרים. החל מתקופת הרנסאנס ירדה קרנה של טכניקה זו לטובת טכניקת הציור בצבע שמן.
פרסקו
בציור פרסקו האמן מערבב פיגמנטים במים בלבד ומורח אותם על גבי הטיח. כאשר הטיח מתיבש נוצרת תגובה כימית בינו לבין הפחמן דו-חמצני שבאוויר היוצרת קרום מיקרוסקופי שקוף של קלציום קרבונט על גבי הטיח. קרום זה מכסה גם את הפיגמנט ומגן עליו לאורך זמן. לא ניתן להמשיך את הציור לאחר תחילת תהליך ההתיבשות והיווצרות הקרום, על כן על הצייר לסיים את מלאכתו באותו יום בו התחיל בה. לאחר הייבוש אין האמן יכול לשנות את הדימוי המצויר שבשכבת הטיח ויש לגרד את השכבה ולציירה מחדש.
צבע מים
ציור בצבעי מים (אקוורל) היא טכניקת ציור בה הפיגמנטים מומסים במים ומונחים על גבי נייר בעזרת מכחול רך. בעת הציור בצבעים אלו יוצר האמן שכבות צבע דקות ושקופות המונחות זו על גבה של זו. הצטברות הפיגמנטים על גבי הנייר יוצרת גוונים בדרגות כהות שונה. השימוש במים לשם המסת פיגמנטים הוא עתיק וניתן למצוא עדויות לשימוש בו בציורי מערות פרה-היסטוריים, באמנות של מצרים העתיקה ועוד. השימוש בצבעי מים כטכניקה אמנותית נפרדת מתוארך לתקופת הרנסאנס.
רישום
במערב התפתחו שתי אסכולות במרוצת השנים לרישומים של מודל ריאליסטי: האחת דגלה בציור קווי המתאר קודם ולאחר מכן הצללה של העצם, והאחרת בהצללה מקומית ובניה הדרגתית של העצם, כמעט ללא שימוש בקווי מתאר.
אקריליק
גוון הצבע לאחר ייבושו דומה לגוון הרטוב, אם כי נוטה להתכהות מעט עם איחוי שכבת הצבע. לאחר ייבושו (לעיתים די בחצי שעה), לא ניתן להרטיב ולמוסס את השכבה המצוירת, כמו בצבעי מים או גואש. אם כי אין צורך ממש בורנית (ניתן לנקות הציורים בשטיפה), עדיין נהוג לצפות ציורים בעלי ערך כדי לוודא שהגוונים לא יאפירו עם חשיפה לאבק.
איור ממוחשב
ניתן ליצור איור ממוחשב באמצעות עכבר ומקלדת בלבד, אך קיימים מוצרים המסייעים לאמן לצייר באופן הדומה לציור המסורתי. משטח רישום דיגיטלי עשוי להקל על אמנים להגיע לתוצאה אותה הם מחפשים, תוך שרטוט בעט דיגיטלי על משטח במקום בעכבר. בנוסף, לעוסקים בעיבוד תמונה קיימים מגוון עכברים חלופיים, המיועדים למטרה זו בדיוק.
קנבס
בדי הקנבס המקוריים היו עשויי פשתן, שנותרו עד היום הבד המועדף לקנבס אמנים. בדים אחרים שהופיעו מפעם לפעם כללו קנאביס, דנים וכותנה ארוגה גסה. במאה ה-20 קנבס הכותנה (הארוג במכונה תעשייתית) הפך לפופולרי יותר, בהיותו תחליף זול וחסכוני יחסית לקנבס הפשתן. יתרונות הקנבס על משטחים אחרים היא גמישותו ושרידותו בשינויי אקלים. ציור על קירות בשיטת הפרסקו לא תמיד שרד את מבחן הזמן (ראו למשל הסעודה האחרונה של לאונרדו דה וינצ'י) וציור על לוחות עץ נטה להיסדק ולהתקלף עם חשיפה ארוכת שנים להפרשי חום וקור. בדי הקנבס אפשרו גם להעביר בנוחות את הציור ממקום למקום, בהיותם קלים וגמישים. בציור במדיום לא קשיח (כמו למשל צבעי גואש או שמן) ניתן היה לגלגל את הבד ולהעבירו בקלות יחסית.
לוח צבעים
פַּלֵטָה האי משטח קשיח שעליו האמן מסדר ומערבב צבעים. הפלטה בדרך כלל עשויה מעץ, פלסטיק, קרמיקה או חומר אינרטי אחר, קשה וחסר נקבוביות. פלטות צביעה מגיעות במגוון גדלים וצורות, אך הסוג המוכר ביותר עשוי מלוח עץ דק ומעוצב להיות מוחזק בידו של האמן ולהישען על זרועו.
נחמן סירקין
תולדות חייו
בסוף ימיו חזר בו סירקין מהשקפתו הקודמת, ובחודשים האחרונים לחייו החל במהלך של חזרה בתשובה. מכיוון שחשש שרעיו מראשי הציונות אז ינסו לטשטש את חזרתו בתשובה, קרא אל מיטתו את העסקן החרדי אלכסנדר זישא פרידמן, ועוד מספר עסקנים דתיים, וביקש מהם לפרסם את דבר חזרתו בתשובה.
עצמותיו מניו יורק הועלו לישראל בחודש אב ה'תשי"א (1951) ונטמנו בבית הקברות כנרת.
פרא ברתולומאו
חייו הבוגרים
פרא ברתולומאו הלך לעולמו בפירנצה בשנת 1517 בגיל 44. קיימת ההשערה שהוא מת ממלריה. לדברי וזארי לקה במחלת חום קשה אחרי שאכל כמות גדולה של תאנים.
הביוגרפיה של פרא ברתולומאו נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.
סגנונו
בהתחלה ציוריו הושפעו על ידי עוזרו של רוסלי, פיירו די קוזימו, על ידי צוותיהם של דומניקו גירלנדאיו ופיליפינו ליפי. אחרי התנזרותו מציור בשנים 1500–1503, נראה כי שינה את השקפתו ושאל מרפאל את ייצוג האור ואת האפקטים להצגת צורות בתנועה.
מיכאל זנדברג
חזרתו להפועל רמת גן וסיום הקריירה
לקראת עונת 2013/2014 חתם זנדברג בקבוצת הפועל רמת השרון. בעונה זו כבש זנדברג שער אחד בליגה ושער אחד בגביע המדינה, ובתום העונה ירד עם הקבוצה לליגה הלאומית. בעונה שלאחר מכן המשיך בקבוצה ושיחק לראשונה מחוץ לליגה הבכירה. זנדברג שותף ב-26 משחקים בליגה הלאומית בעונה זו, אך לא כבש.
טירת סינדרלה
הקמת הטירה
13 גרגוילים מעטרים את הטירה.
הטירה בלילה
לאחר השקיעה מוארת הטירה ב-16 מיליון נורות LED הממוקמות במרפסות וצריחי הטירה. הטירה מהווה חלק ממופע הזיקוקים הלילי הנערך בפארק, ומשנה את צבעיה בהתאם לשלבי המופע.
השולחן העגול של סינדרלה
המסעדה מעוצבת בסגנון ימי הביניים, חלונותיה מעוטרים בזכוכית צבעונית, ועל הקירות תלויים מגיני אבירים של צוות ההקמה של הפארק ובהם מגן האבירים של רוג'ר בוגי האב (מתכנן חלק ממתקני הפארק), מרק דייוויס (מתכנן הפארק), רוי דיסני, ג'ון הנץ' (מתכנן הטירה), דייאן דיסני מילר (בתו של וולט דיסני), דיק נוניס (מנכ"ל הפארק לאחר הקמתו) ומרטין סקלאר (מתכנן הפארק).
יוסף סגל (רב)
ביוגרפיה
נולד בליטא, בנו של חיים נתן סגל. למד בישיבת טלז והיה מתלמידי רבי אליעזר גורדון, וכן למד בישיבת וולוז'ין והיה מתלמידי הרב רפאל שפירא. עמד בקשרי מכתבים עם רבי יוסף רוזין, ה"רוג'צובר".
נוחים רשקובסקי
ביוגרפיה
רשקובסקי היה אלוף רוסיה הסובייטית פעמיים – בשנת 1974 ובשנת 1976.
ארמון מנשיקוב
הבנייה החלה בשנת 1710 ובשנת 1711 מנשיקוב נכנס למתחם. בנייתו נמשכה עד לשנת 1727 כאשר מנשיקוב הוגלה לסיביר. לאחר הגליית מנשיקוב הארמון ומתחם סביבו עברו לבעלות המדינה. במקום הוקמה פנימייה צבאית. גם בתקופת ברית המועצות במקום בעל בית ספר לקצינים. במחצית השנייה של שנות ה-70 של המאה ה-20 בניין עבר שיפוץ משמעותי ולחלק מחדרים נוחזר המראה מקורי. ניהול הבניין עבר לארמיטאז'.
הקידמה האמריקאית
תיאור התמונה
אין בתמונה כל רמז למלחמת האזרחים האמריקנית שאך הסתיימה או לדמויות אפרו-אמריקאים.
קישורים חיצוניים
John Gast
אגוניסטים לדופמין
תופעות לוואי
תופעות לוואי במערכת העצבים המרכזית - שינויים בהתנהגות ופסיכוזה הם גם חלק ממחלת פרקינסון אך גם יכולים להיות מוחמרים על רקע נטילת אגוניסטים לדופמין. התרופות האלו גורמות לשינויים במצב הרוח, שינויים בתהליך השינה, הפרעות שינה, הפרעות בחלימה, הזיות, בלבול ושכחה. התרופות האלו גם גורמות להפרעות שליטה בדחפים (יכולות להתבטא באכילה מופרזת, קנייה כפייתית, היפרסקסואליות, הימורים פתולוגיים או צרכים אינטנסיביים אחרים).
הקונגרס היהודי העולמי
הקונגרס היהודי העולמי ומדינת ישראל
מאז ייסודו תמך ה-WJC בתנועה הציונית וראה בהקמת בית לאומי לעם היהודי את אחת ממטרותיו. ב-1946 הציג הקונגרס היהודי לוועדת החקירה האנגלו-אמריקאית לענייני ארץ ישראל מזכר המצהיר שהקונגרס רואה בהקמת בית לאומי עצמאי ליהודים, שיוכר כקהיליה (commonwealth) יהודית, בפלשתינה, את התקווה היחידה להחייאת החיים והתרבות של העם היהודי. ה-WJC הפעיל את אנשיו בשכנוע חברות האו"ם להצביע למען ההחלטה על הקמת מדינה יהודית וביום הכרזת מדינת ישראל ב-15 במאי 1948 הכריז הוועד המנהל של הקונגרס היהודי העולמי על הסולידריות של יהדות העולם עם מדינת ישראל. כדי להדגיש את הסולידריות של ה-WJC עם מדינת ישראל התקיימה אספת המליאה השישית שלו ב-1975 בירושלים, ומאז התקיימו בירושלים כל אסיפות המליאה, פרט לאחת. כמו כן הושג הסכם של שיתוף פעולה עם ההסתדרות הציונית העולמית.
משה פרנקנטל-שוחט
ביוגרפיה
נולד בפולין ובצעירותו עלה לארץ ישראל והתיישב בירושלים. נשא את שרה נחמה, בתו של רבי ישעיה אורנשטיין. היה ממקורביו של מהרי"ל דיסקין וממייסדי השיעור בביתו, יחד עם גיסיו רבי יעקב אורנשטיין ורבי יצחק שלמה בלוי.
ישראל כ"ץ (הליכוד)
בכנסת ובממשלה
ב-19 בדצמבר 2005, לאחר שאריאל שרון פרש מהליכוד ועבר לקדימה, התמודד על תפקיד יו"ר הליכוד ומועמדה לראשות הממשלה, אך זכה לאחוזי תמיכה בודדים בלבד. ב-14 בינואר 2006 פרש מהממשלה יחד עם שאר חברי סיעתו. בבחירות לכנסת ה-17 נבחר במקום ה-12 ברשימת הליכוד, וכיהן כחבר בוועדת הכספים, ובוועדת הפנים והגנת הסביבה. בבחירות לכנסת ה-18 הוצב במקום ה-11 ברשימת הליכוד ונבחר לכהונה נוספת. עם הקמת הממשלה ה-32 מונה לשר התחבורה. בבחירות לכנסת ה-19 נבחר למקום ה-4 ברשימת הליכוד, הוצב במקום ה-8 ברשימת הליכוד - ישראל ביתנו ונבחר שוב. לקראת הבחירות לכנסת ה-20 זכה כ"ץ במקום השלישי ברשימת הליכוד לכנסת ולפיכך למקום הרביעי ברשימה הארצית.
שר התחבורה והבטיחות בדרכים (2009–2019)
ב-17 בפברואר 2019 נבחר למלא את מקום שר החוץ וב-29 במאי 2019 מונה לשר החוץ במינוי קבוע במסגרת ממשלת המעבר. ב-23 ביוני 2019, יו"ר האיחוד הלאומי בצלאל סמוטריץ' החליף אותו בתפקיד שר התחבורה והבטיחות בדרכים. כ"ץ הוא שר התחבורה שכיהן הכי הרבה זמן בתפקידו.
תחבורה יבשתית
כ"ץ שלל פתרונות אחרים לגודש בכבישים, כדוגמת אגרות גודש ופתיחת תחום ההסעה בתשלום לכלל הנהגים ולא רק למוניות בעלי מספר ירוק. כ"ץ התנגד לאגרות גודש בטענה שמדובר על מס לא הוגן על הנהגים, ואף ביטל ניסוי של "נעים לירוק" שנתן הטבות לנהגים שנמנעו מנסיעה בכבישים עמוסים, דבר המהווה אגרת גודש בעטיפה יותר ידידותית לציבור. בTheMarker העלו את ההשערה שגם במעטפת כזאת חשש כ"ץ מהתנגדות ציבורית שתראה בהטבות מסווה לאגרות גודש או שעלות ההטבות תילקח מתקציב משרד התחבורה.
נמלי הים
ב-22 במאי 2018 הונפקה חברת נמלי ישראל (חנ"י) בבורסה. החברה השלימה גיוס בהיקף של כ-2.5 מיליארד שקל בהנפקת האג"ח הראשונה שלה לצורך מימון שני הנמלים החדשים בחיפה ובאשדוד. בתחילת הדרך הבטיח כ"ץ כי הקמת הנמלים לא תהיה על חשבון תקציב המדינה.
שר החוץ (2019–2020)
ביומו הראשון בתפקיד, חולל משבר מדיני עם פולין, כאשר אמר, בראיון לתקשורת הישראלית, כי "הפולנים יונקים את האנטישמיות עם חלב אמם".
שר האוצר וחבר הכנסת באופוזיציה (2020–2022)
בתחילת מרץ 2021 אפשר להגדיל את תקציב הממשלה בסך של 52.3 מיליארדי ש"ח עבור מענק לכל אזרח, צעד שגרר ביקורת הטוענת כי הדבר נעשה סמוך לבחירות ונועד להשפיע על ציבור הבוחרים. כתוצאה מהמשבר עלה הגירעון התקציבי בשנת 2020 ל-11.7 אחוזי תוצר והגיע ל 166.4 מיליארדי שקלים, הגירעון הגבוה ביותר מאז משבר ההיפר אינפלציה של אמצע שנות ה-80, והתוצר של המשק התכווץ ב-3.3%.
יום דבר כמו פיראט
היסטוריה
החג, שהיה בתחילתו בדיחה פנימית בין שני חברים קיבל חשיפה כאשר הם שלחו מכתב אודות החג המומצא שלהם לבעל טור ההומור דייב בארי ב-2002. בארי אהב את הרעיון והפיץ את החג.
דוד מלמד
ביוגרפיה
זכה בפרסים ספרותיים: פרס פתח תקווה לספרות יפה, פרס ראשון בתחרות הסיפור הקצר של "ידיעות אחרונות", פרס סנדרה בראנד לסיפורים קצרים, ועוד. מפרסם רשימות-ביקורת וטור סקירת ספרים חדשים ב"מאזנים", ביטאון אגודת הסופרים העבריים, חבר ועדת הביקורת של האגודה.
בשנת 2022 קיבל את אות יקיר העיר פתח תקווה.
מת'קאל אל-פאיז
המורשת של מת'קאל
תקופת האבל על מותו של מת'קאל הסתיימה והמכובדים ופשוטי העם עזבו את ביתו. המשפחה השכולה נותרה להתמודד עם החלל העצום שנוצר בעקבות פטירתו של מת'קאל. לא הייתה מחלוקת שהבן הבכור שלו, עאקף אל-פאיז, יהפוך לראש המשפחה ולנושא העיקרי של מורשת אביו.
ב-25 במאי 2021, המלך עבדאללה השני העניק למת'קאל לאחר מותו את עיטור המאה של המדינה, במעמד העצמאות ה-75 של הממלכה, נכדו טראד אל-פאיז קיבל את הפרס בשמו. בנו של מת'קאל, עאקף אל-פאיז, זכה אף הוא לאחר מותו במדליה, שקיבלה בנו פייסל אל-פאיז.
מת'קאל בתרבות הפופולרית
ב-22 במאי 2019, ערוץ הטלוויזיה הירדני אל-ממלאקה שידר סרט תיעודי בן 50 דקות העוקב אחר אירועים מחייו של מת'קאל. הסרט התיעודי הועלה גם לערוץ היוטיוב שלהם.
מרי ממודנה
המלכה הרעייה
בשנת 1674 ציפו מרי וג'יימס להולדת בנם הבכור, אולם התינוק נולד בלא רוח חיים. בעקבות הכתרת ג'יימס בשנת 1685, שאלת יכולתה של מרי להוליד ילדים הפכה לשאלה פוליטית. בשל כישלונותיה להוליד ולד חי, הלכה מרי למרחצאות הצלב בבאת', ותשעה חודשים לאחר מכן, בשנת 1688 נולד למרי ולד חי, ג'יימס פרנסיס אדוארד סטיוארט. שמועות שנפוצו באנגליה לפיהן הילד לא היה של מרי (וכי היא הלכה עם כריות בשימלתה במשך תשעה חודשים) או כי הילד לא היה בנו של המלך, הביאו לשתי ישיבות מיוחדות של מועצת המלך, בהם שמעה המועצה עדויות בדבר זהות אבי הילד.
יגאל אונא
יגאל אונא (נולד ב-1971) הוא איש שירות הביטחון הכללי (שב"כ) לשעבר, שכיהן בשנים 2018–2022 כראש מערך הסייבר הלאומי של ישראל.
משאל העם על התיקונים לחוקת רוסיה (2020)
התיקונים המוצעים
לראשונה הודיע ולדימיר פוטין על תיקונים אפשריים לחוקה במהלך מסיבת העיתונאים השנתית שלו ב-19 בדצמבר 2019. הוא אמר שהוא מוכן לדון בשינוי הנורמות החוקתיות. בפרט דיבר על חיזוק תפקידו של הפרלמנט וביטול הסעיף "ברציפות" בסעיף המסדיר את מספר הקדנציות המרבי של הנשיא (זאת לאחר שפוטין הצליח להיבחר שוב כנשיא בחירות לנשיאות רוסיה 2012 ולמעשה נכנס לכהונה שלישית כנשיא. כאשר פוטין מתכוון לבטל אפשרות חוקית לכך בעתיד).
הצעה לאימוץ ללא משאל עם
פוטין ציין כי הפרלמנט מסוגל באופן חוקי לשנות את החוקה, אך טען כי יש צורך בהצבעה לאומית כדי להפוך את התיקונים ללגיטימיים. בעוד פוטין אמר כי יש להציב את חבילת התיקונים להצבעה ארצית, דובר הקרמלין דמיטרי פסקוב אמר שההצבעה אינה כרוכה במשאל עם. ב-20 בינואר נשיא רוסיה ולדימיר פוטין הגיש את הצעת החוק לתיקוני החוקה לדומה. חידוש החוקה שהוצע על ידי נשיא רוסיה אינו מצריך משאל עם ולא את כינוס האספה החוקתית.
עמדת פוטין
"כבר דיברתי על זה", ענה פוטין. "רפובליקה פרלמנטרית בעולם - צורת התארגנות זו של המדינה נפוצה במדינות רבות, במיוחד במדינות אירופיות, היא מיושמת למעשה, אם כי ישנן גם רפובליקות נשיאותיות. נניח הרפובליקה הפדרלית של גרמניה היא רפובליקה פרלמנטרית, וצרפת היא רפובליקה נשיאותית. צורות שונות קיימות באותה אירופה וברחבי העולם. הודו, אחת המדינות הגדולות בעולם, היא מדינה פרלמנטרית, וארצות הברית היא מדינה נשיאותית. האם יישום זה אפשרי אצלנו? תאורטית אפשרית. האם רצוי או לא? לכל אחד יש דעה משלו בעניין זה. אני מאמין שלא. ואני אגיד למה. על מנת שרפובליקה פרלמנטרית תפעל בצורה יעילה, יש צורך שהמבנה הפוליטי, ראשית, יגדל מזמן. באותה אירופה עם כמה מפלגות קיימות במשך מאות שנים. כאן, ככלל, המפלגה קשורה לאדם ספציפי. הדוגמה הבולטת ביותר בארצנו היא ולדימיר וולפוביץ' ז'ירינובסקי. יש ז'ירינובסקי - יש LDPR, אין ז'ירינובסקי... הרעיון הוא טוב, ליברלי, אך האם המפלגה תוכל לתפקד כך בלי המנהיג שלה קשה לומר. אבל עדיף שלא ננסה. יש שיקול נוסף אחד. צורת הממשל הפרלמנטרית, הנמצאת בשימוש נרחב באירופה, נכשלת כיום. במדינות מסוימות, למרות קיומה של תשתית פוליטית כזו בצורת מפלגות פוליטיות יציבות, הן אינן יכולות להקים ממשלה במשך שישה חודשים. זה לא מסתדר. תארו לעצמכם אם רוסיה תחיה ללא ממשלה במשך שישה חודשים? קטסטרופה! האמינו לי, זה בלתי אפשרי. זה נזק עצום למדינה. או כדי להקים ממשלה בכל מחיר, הם מסכימים על קואליציות, יתר על כן, אותן מפלגות שמציבות לעצמן יעדים הפוכים לחלוטין. המטרה - תועלת האנשים - זהה לכולם, אך הכלים להשגת מטרה זו שונים לחלוטין. יש האומרים כי, יש צורך להשתמש בכל סוגי האנרגיה, כולל אנרגיה אטומית, בעוד שאחרים אומרים כי אין להשתמשב אנרגיה אטומית. ואז הם נפגשים בקואליציה. כיצד יתמודדו ביעילות עם אתגרים לאומיים? זו בדיוק דוגמה כל כך גלויה. ניתן לצטט רבים אחרים. בפועל, מומחים מערביים עצמם, כך קראתי לפעמים, אומרים שהפרלמנטריזם עובר משבר במידה מסוימת. והם חושבים כיצד להחיות, כיצד לתת איכות חדשה, כיצד לייעל את המערכת הזו. אני חושב שעבור רוסיה, עם שטחה העצום, עם האמונות הרבות, עם מספר רב של ישויות, לאומים החיים במדינה - אי אפשר אפילו לספור אותם, יש אומרים 160, כ-190 - הם עדיין זקוקים לנשיאות חזקה", טען פוטין.
רנטה פוגל
אלופה ושיאנית עולם
באליפות אירופה בשחייה שנערכה בווינה, אוסטריה בשנת 1974 זכתה פוגל בשתי מדליות, זהב וכסף. מדליית זהב במשחה שליחות 4x100 מטר מעורב בשיא עולם חדש של 4:13.78 דקות ומדליית כסף במשחה ל-100 מטר חזה בתוצאה של 1:13.69 דקות, בשלב המוקדמות היא קבעה שיא עולם חדש של 1:12.91 דקות.
שימוש בסמים
פוגל הייתה מהראשונות שסיפרו על השימוש הלא חוקי בסמים בקרב ספורטאים ולכן הייתה חשופה להתקפות מצד גורמים ממזרח גרמניה.
בנדיקטוס השישי
ביוגרפיה
לאחר הפלתו של האנטי-אפיפיור בוניפקיוס השביעי, נבחר האפיפיור בנדיקטוס השביעי.
מים לבנים
שיפוע
שיפוע הזרימה של הנהר הוא שיעור איבוד הרמה לאורך המסלול. אובדן זה מגדיר את מדרונות הנהר ובמידה רבה הוא שיעור הזרימה. שיפועים רדודים מייצרים נהרות עדינים ואטיים בעוד ששיפוע תלול מתייחס לזרמים עצומים.
מכשולים
סלע או שכבת סלע תת-קרקעית באמצע הנהר או בצדדיו יכולים לחסום את זרימת הנהר ויכולים גם כן לייצור "כרים", "נפילה" (על גבי סלע) ו"חורים" במסלול הזרימה של הנהר. ("חורים" הם מים אווריריים מוקצפים הפוגעים בכושר הציפה ומרגישים כחור אמיתי בתחתית הנהר). אם הזרימה עוברת ליד מכשול, מערבולת (eddy) נוצרת מאחורי המכשול; אף על פי שמערבולות בדרך כלל הן אזורי מגן בהם שייטים יכולים לעצור לנוח, לתצפת או לעזוב, הן יכולות לסחרר.
דירוג מים לבנים
דירוג אשד אינו קבוע, מאחר שהוא בעיקר תלוי במהירות ועומק הזרימה. אף על פי שאשדות מסוימים יכולים להיות בעלי עבירות קלה בזרימה גבוהה מאחר שמכשולים מכוסים או נסחפים, זרימה גבוהה בדרך כלל יוצרת אשדות קשים ומסוכנים יותר. בשלב ההצפה, אפילו אשדות שבדרך כלל קלים יכולים להכיל סכנות קטלניות ובלתי צפויות. (אומץ בקצרה מגרסה האמריקאית של הסולם הבינלאומי של קושי נהרות.)
איי בהאמה
כלכלה
התעשייה והחקלאות מצומצמות ותרומתן לכלכלה מעטה יחסית, למרות ניסיונות ממשלתיים לעודד תחומים אלה. התקווה העיקרית להמשך הצמיחה הכלכלית בעתיד הקרוב נשענת ברובה על ההון מענף התיירות, התלוי בצמיחה בארצות הברית, ממנה מגיעים מרבית התיירים.
ויטליס אסטפייבס
ויטליס אסטפייבס (בלטבית: Vitālijs Astafjevs, נולד ב-3 באפריל 1971 בריגה שבברית המועצות, כיום בלטביה) הוא כדורגלן עבר לטבי ששיחק בעמדת הקשר, ושיאן ההופעות של נבחרת לטביה בכל הזמנים. לאחר פרישה ממשחק פעיל הפך למאמן. נכון להיום (2023) הוא עוזר מאמן של קבוצת אריס לימסול.
ג'ייקוב ראדר מרכוס
קורות חייו
בשנת 1922 החל מרכוס ללמוד תולדות ישראל בברלין עם יצחק משה אלבוגן שהעניק לו בשנת 1925 את תואר דוקטור לפילוסופיה. באותה השנה, נישא מרכוס לאנטונט ברודי בפריס.
מייבש כביסה
מעבה
מחליף חום שדרכו זורם אוויר, מקרר את האדים הנפלטים ומעבה אותה למים. מים אלה מתנקזים למכל הממוקם בתחתית המייבש. מייבשי כביסה אלו, מרעישים יותר ממייבשי כביסה עם צינור פליטה, בגלל זרימת האוויר דרך מחליף החום, שאיננו קיים באלו עם צינור הפליטה. כמו כן, מכיוון שמחליף החום של המעבה משתמש באוויר מהסביבה בשביל לקרר את האוויר שיוצא מהמייבש, הוא לא מייבש לגמרי אותו. כתוצאה מכך, המייבש מעלה את רמת הלחות באזור שבו הוא נמצא, וייבוש הכביסה נמשך כתוצאה מכך יותר זמן מאשר במייבש כביסה עם צינור פליטה.
לינקולן (נברסקה)
אקלים
העיר ממוקמת במישורים הגדולים הרחק מההשפעה המתמתנת של הרים או גופי מים גדולים, לינקולן היא בעלת אקלים יבשתי לח עם ארבע עונות משתנות מאוד (Köppen Dfa) החורף קר אך יבש יחסית, הקיצים חמים ולחים. עם מעט משקעים במהלך החורף, המשקעים מתרכזים בחודשים החמים יותר, כאשר סופות רעמים מתרחשות לעיתים קרובות, ומייצרות לעיתים קרובות טורנדו. ממוצע השלג הוא 66 ס"מ לעונה, אולם הצטברות עונתית נעה בין 18 ס"מ בשנים 1967–1968 ל-141 ס"מ בשנים 2018–2019. השלג נוטה לרדת בכמויות קלות, אם כי סופות שלג אפשריות וקורות. בממוצע 39 ימים עם עומק שלג של 2.5 ס"מ ומעלה. החלון הממוצע לטמפרטורות ההקפאה הוא 5 באוקטובר עד 25 באפריל, ומאפשר עונת גידול של 162 יום.
נג'ווא נג'אר
נג'ווא נג'אר (בערבית: نجوى نجار) היא במאית קולנוע פלסטינית.
אנסטסיו סומוסה דביילה
חייו המוקדמים
לאחר מותו של אביו בהתנקשות ב-1956 היה אחיו הבכור לואיס לנשיא המדינה, ולסומוסה היה מעמד חשוב במשטרו.
ניו יורק ריינג'רס
הזכייה בגביע סטנלי 1994
עם יתרון 3:1 בסדרה ולפני המשחק החמישי בניו יורק נוצרה הזדמנות לריינג'רס לזכות בגביע סטנלי באולם הביתי שלה, דבר שלא קרה מעולם עד אז - הזכיות הקודמות בגביע היו כולם באולמות של יריבותיה.
דיק אדבוקאט
קריירה
ב-31 ביולי 2021 מונה למאמן נבחרת עיראק.
ניו יורק ריינג'רס
שירה נגד דני פוטוון
אחת המסורות של אוהדי הריינג'רס, שהתחילה אצל "אוהדי המושבים הכחולים" והתפשטה לאולם כולו, היא שירה נגד כוכב ניו יורק איילנדרס בשנות ה-70 וה-80, דני פוטוון. מקור המסורת במשחק בין הריינג'רס לאיילנדרס ב-1979, שבו תיקל פוטוון את חלוץ הריינג'רס אולף נילסון, וגרם לכך שנילסון שבר את קרסולו והחמיץ את שארית העונה. למרות הזמן הרב שעבר מאז, השירה נגד פוטוון נמשכת עד היום.
הארבעים הגועשים
"הארבעים הגועשים" נתנו סיוע חשוב לספינות, שהפליגו בנתיב ברואר מאירופה לאיי הודו המערבית או לאוסטרליה בעידן המפרשיות, ובשימוש מודרני הם רצויים לשייטי יאכטות במסעות סביב העולם ובתחרויות. גבולות "הארבעים הגועשים" אינם קבועים, והם נעים צפונה או דרומה בהתאם לעונה. תנאים דומים אך עזים יותר, המתקיימים בקווי רוחב דרומיים יותר, מכונים "החמישים הזועמים" ו"השישים הצווחים".
מנגנון
אוויר חם מתרומם בקו המשווה ואוויר קריר יותר, הנע לעבר קו המשווה, דוחף אותו לעבר הקטבים (מאפיין של תנועה אטמוספירית מחזורית הידוע בשם תא הדלי. בסביבות 30 מעלות מקו המשווה, האוויר הנע החוצה שוקע נמוך יותר וממשיך בדרכו אל הקטבים סמוך יותר לקרקע (תא פרל), אחר חוזר ומתרומם מסביבות 60 מעלות כשהאוויר מצטרף למערבולת הפולארית. תנועה זו באזור של בין 30 ל-60 מעלות משתלבת עם סיבוב כדור הארץ להנעת זרמי האוויר ממערב למזרח, היוצרים רוחות מערביות.
שרה צ'פמן
חייה
שרה צ'פמן נולדה ב-31 באוקטובר 1862, החמישית מתוך שבעה ילדים שנולדו לסמואל צ'פמן, משרת וטבח, ולשרה אן מקנזי. את חייה המוקדמים בילתה במייל אנד, את שארית חייה חיה באיסט אנד של לונדון. עד גיל 19, לצד אמה ואחותה הבכורה, שרה הועסקה במפעל הגפרורים בריינט ומיי. בזמן השביתה של שנת 1888, שרה צ'פמן הייתה בעלת משרה טובה באופן יחסי במפעל בריאנט ומיי והייתה חלק מבסיס כוח העבודה שלו.
דגל קליפורניה
תיאור הדגל
בדגל המקורי היה הדוב קטן יותר ולא היה עשב תחת רגליו.
יחסי אזרבייג'ן–פינלנד
יחסים דיפלומטיים
היחסים הדיפלומטיים בין שתי המדינות כוננו ב-24 במרץ 1992.
פינלנד חברה בקבוצת מינסק של OSCE, אשר נוצרה כדי לפתור את הסכסוך הארמני–אזרבייג'ני על נגורנו קרבאך באמצעות משא ומתן שלום המבוסס על עקרונות OSCE. גם כאשר נוסד מוסד היו"ר המשותף של תהליך מינסק, בראשו עמדה תחילה פינלנד יחד עם רוסיה.
גלוונומטר
הגלוונומטר קרוי על שמו של המדען האיטלקי לואיג'י גלווני.
גלוונומטר טנגנטי
המכשיר מורכב משלושה רכיבים עיקריים:
קבוצת קמפרי
הקבוצה היא חברה ציבורית שמניותיה נסחרות בבורסה איטליאנה.
בראון (חברה)
היסטוריה
בשנת 1984 הפכה בראון לחברת בת בבעלותה המלאה של ג'ילט.